kardosdrur/scandi-wiki huggingface dataset:
Sula (biflod til Petjora)

Sula (, ) er en flod i Nenetskij autonome okrug og Republikken Komi i Rusland. Den er en venstre biflod til Petjora, og er 353 km lang, med et afvandingsareal på 10.400 km².

Forløb 

Sula har udspring i højdedraget Kosminskijkammen på vestskråningen af den nordlige del af Timanhøjderne, på 190 moh. Den løber derefter omkring 20 km i sydlig retning, og drejer mod øst og skærer gennem den centrale del af Timanryggens i en kløftagtig dal. Floden beholder sin overvejende østlige retning, bugter sig langsomt gennem landskabet indtil, at den til sidst, kun 2 moh., udmunder i Petjoras venstre sidearm Sulskij Sjar, omtrent 70 km i luftlinje sydvest for Narjan-Mar. Nær mundingen er floden næsten 100 m bred og to meter dyb, og strømhastigheten er her 0,3 m/sek.

Sula løber over hele sin længde på områder i Nenetskij autonome okrug, og på de nederste 50 kilometer danner den grænse mod Republikken Komi.

De vigtigste bifloder er Bolsjaja Pula fra højre og Verkhnjaja Kamenka, Sjtsjutsja og Sojma fra venstre.

Sula er tilfrossen mellem oktober/november og maj/juni. Middelvandføringen ved Kotkino, 101 km opstrøms fra mundingen i Sulskij Sjar, er på 94 m³/s, med et minimum på 8,6 m³/sek i marts og et maximum på 366 m³/sek i juni.

Infrastruktur 
Vandvejens totale længde er 133 km, heraf 32 km i Sulskij Sjar ned til dennes munding i Petjoras hovedarm.

Landområdet, som Sula løber igennem, er meget tyndt befolket. Eneste bosættelse direkte ved floden er Kotkino med omkring 350 indbyggere.

De øvre dele af floden er blevet mål for kanoturisme ofte i kombination med floder, som løber mod vest fra Timanhøjderne til havet, for eksempel Volonga.

Kilder 

Floder i Nenetskij autonome okrug
Floder i republikken Komi
Petjoras flodsystem
Skæferhus

Skæferhus (dansk) eller Schäferhaus (tysk) er et område og statistisk distrikt i bydelen Sporskifte i det sydvestlige Flensborg. Skæferhus har sit navn fra kroen Skæferhus fra 1734. Selve kroen går tilbage til et fåreholderi, som blev oprettet på stedet i 1722. Området gennemskæres af Hærvejen.

Bebyggelsen, der i dag omtales som Gartenstadt (Haveby), består overvejende af række- og parcelhuse. Området er siden 1911 også hjemsted for byens flyveplads. Lidt nord for flyvepladsen ligger et cirka 415 hektar stor naturfredet område (Stiftelsesland Skæferhus). Naturområdet var tidligere et militært øvelsesområde for det tyske forbundsværn (Bundeswehr). I dag lever her omkring 100 Galloway-kreaturer og koniks, vilde polske heste. Der er en række vandrestier med informationstavler. Området syd for flyvepladsen kaldes også for Jægerslyst, benævnt efter den nu forsvundne gård Jægerslyst. Jægerslyst er også en del af Stiftelsesland Skæferhus. Vest for Skæferhus uden for byens grænser strækker sig Hanved Skov. Skæferhus har cirka 4.500 indbyggere.

I den danske periode indtil 1864 hørte området under Skt. Mariæ Sogn (tidligere Vis Herred, Flensborg Amt)

Litteratur
 Schriften der Gesellschaft für Flensburger Stadtgeschichte (Udg.): Flensburg in Geschichte und Gegenwart. Flensborg 1972
 G.L. Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Flensborg 2009.

Noter 

Bydele i Flensborg
Fuglsang (Flensborg)

Fuglsang (dansk) eller Vogelsang (tysk) er et område og statistisk distrikt i det østlige Engelsby i Flensborg i delstaten Slesvig-Holstein i det nordlige Tyskland. Navnet på området går tilbage til Fuglsanggården, beliggende nordøst for Troelsby ved vejen til Rylskov. Gården var i 1400-tallet i Skt. Jørgens Hospitals eje. På sønderjysk udtales navnet Fåvlsang. Navnet hentyder vel til beliggenheden i eller ved en skov. I 1910 blev Fuglsangområdet (som del af Tved kommune) indlemmet i Flensborg .

Området har bibeholdt sit landlige præg. Kun i vest støder Fuglsang til parcelhuskvarterer i Troelsby. Mod nord grænser området til Kavslund og mod øst til Vesris Skov.

Eksterne henvisninger

Referencer 

Bydele i Flensborg
Jorsa

Jorsa (, ) er en flod i Republikken Komi i Rusland. Jorsa er en højre biflod til Petjora og er 206 km lang, med et afvandingsareal på 2.520 km².

Jorsa har sit udspring i Bolsjezemelskaja Tundraen og løber mod vest. Den mellemste og nederste del af floden løber gennem et ret mosepræget landskab og er ret slynget. Floden udmunder i Petjora.

De vigtigste bifloder er Letnjaja og Slepaja.

Kilder 

Floder i republikken Komi
Petjoras flodsystem
Vorkuta (flod)

Vorkuta (, ) er en flod i Republikken Komi og Nenetskij autonome okrug i Rusland. Den er en højre biflod til Usa, i Petjoras flodsystem og er 182 km lang med et afvandingsareal på 4.550 km². 

Floden udspringer nær søen Bolsjaja Vorkuta vest for Poljarnyj Ural. Den løber i sydvestlig retning gennem mosefyldt tundra og passerer gennem byen Vorkuta og kulfelterne i området omkring byen, før den udmunder i Usa 50 km længere syd på.

Vorkuta er frosset til fra midten af oktober til begyndelsen af juni. Floden anvendes til vandforsyning for byerne i Vorkuta-kulfelterne.

Kilder 

Floder i republikken Komi
Floder i Nenetskij autonome okrug
Petjoras flodsystem
United States Army Special Operations Command

United States Army Special Operations Command (Airborne) eller USASOC, styrer de forskellige eliteenheder i US Army, og det er den største myndighed i United States Special Operations Command (USSOCOM). Deres overordnede opgaver er at organisere, undervise, mobilisere, træne, deployere, udstyre og bestyre eliteenhederne så de kan klare de internationale operationer.

Eksterne henvisninger 

United States Army
De nordrussiske højder

De nordrussiske højder (, ) er et 600 km langt højdedrag i den nordvestlige del af Rusland med højeste punkt 294 moh.

De nordrussiske højder strækker sig fra midt for Uralbjergene i øst til de afsluttes mod det vidstrakte dalområde i tilknytning til øvre Volga i sydvest. De ligger syd for Det nordrussiske lavland og er en del af Den østeuropæiske slette. Landskabet i de tyndt befolkede nordrussiske højder er slebet og formet af ismassene under istiden og kendetegnes af skovbevoksede bakker, bjergtoppe, nåleskov og moser.

Højderne danner vandskellet mellem afvandingsområderne for Nordlige Dvina i nord og Volga i syd. Mod nord løber Dvinas bifloder Sukhona, Jug, Luza, Sysola og Vytjegda, og mod syd og Volga løber Kama, Vjatka, Moloma, Vetluga og Unzja.

Bjerge i Rusland
Højdedrag
Det nordrussiske lavland

Det nordrussiske lavland er et område, der ligger længst mod nord i europæisk Rusland og udgør en del af Den østeuropæiske slette. 

Lavlandet, som ligger på vest- og østsiden af Timanhøjderne, breder sig ud langs floderne Dvina, Onega og Mesen i vest og Petjora i øst. Mod nord afgrænses det af Barentshavet. I midten deler Timanhøjderne, som går i nordvest-sydøstlig retning, det nordrussiske lavland i to dele. I nordøst grænser lavlandet til Paj-Khoj-bjergene, mod øst til Uralbjergene og mod syd til De nordrussiske højder. I vest går det over Onega- og Ladogasøen og til Den Finske Bugt. 

Landskabet i det meget tyndt befolkede nordrussiske lavland præges af taiga og tundra såvel som af floderne og de store søer på slettene. De største byer er Arkhangelsk og Severodvinsk.

Ruslands geografi
Paa Sjølunds fagre Sletter

Paa Sjølunds fagre Sletter er en dansk sang med tekst af B.S. Ingemann og melodi af Niels W. Gade.
Ingemanns digt stammer fra 1816, mens Gades musik er fra 1838.
Gade genbrugte melodien som tema i sin første symfoni, Symfoni nr. 1, Opus 5 fra 1841–1842.

Ingemanns oprindelige digt er på fjorten strofer af hver otte linjer, men i Gades sang er den forkortet til fire strofer.
Det fulde digt har titlen Kong Valdemars Jagt.
Den jagtglade konge i det oprindelige gamle europæiske vandresagn er Valdemar den Store, som grundlagde et Gurre ved Vordingborg. Han bedriver jagt i kirketiden på trods af en formaning fra en biskop. Romantikkens digtere ændrede senere historien til at dreje sig om Valdemar Atterdag, og stedet til at være Gurre Slot, en slotruin sydvest for Helsingør.
I digtet hedder det dog "På Sjølunds fagre sletter ved Østersøens bred" og Gurre Slot kan knapt siges at ligge ved Østersøens bred. Derfor er det mest sandsynligt, at der refereres til det lille middelaldervoldsted "Kong Valdemars Jagtslot", der ligger ved godset Stensbygård, 8 km. øst for Vordingborg og knap 2 km. fra Storstrømmen.

Med "Sjølund" menes øen Sjælland. "Sjølunds fagre Sletter" ses brugt enkelte andre steder i dansk litteratur i allusion til Ingemanns tekst:
I Christian Richardts digt til mindefest for Niels W. Gade i 1891 hedder det "Et Hav af Symfonier - hvor Strengenes Klang / var ene om at bruse, og selv gav os Sang: / snart lyse danske Toner fra Riddersal og Strand, / fra Sjølunds fagre Sletter - en Klang af Ingemann! / ...";, mens Sophus Claussen benyttede en allusion i digtet Trefoden fra 1901 hvor det hedder "Hun lever saa koldblodig / paa Sjølunds fagre Ø / og er baade Mø og modig."

Referencer

Eksterne henvisninger 

Værker af Niels W. Gade
Sange fra Danmark
Sange fra 1816
Sange fra 1838
Dance Moms

Dance Moms er en amerikansk reality serie, som havde premiere på kanalen Lifetime 13. juli 2011.
Serien er lavet af Collins Avenue Productions og bliver indspillet i Pittsburgh, Pennsylvania, hos Abby Lee Dance Company, og følger børnenes tidligere karriere som dansere og deres mødre. Spin-off serien Dance moms: Miami havde premiere 3. april 2012, og blev stoppet i september 2012 efter bare otte episoder. Siden hen er der dog genopstået interesse for programmet, der i 2014 rundede 4. sæson.

Serien Dance moms sendes på Kanal 4 i Danmark

Deltagere

Koreograferne 
Abby Lee Miller er direktør for Reign Dance Productions (tidligere Maryen Lorrain Dance Studio), som huser Abby Lee Dance Company, som hun er ejer og chef koreograf af.
Gianna Martello er en instruktør for RDP med speciale i alle genrer, herunder stepdans, en pointe, og akrobatik, og er også den assisterende koreograf for ALDC Junior Elite Konkurrence team

Mødrene 
Melissa Ziegler-Gisoni er mor til Maddie, en lyrisk danser, der også nyder step, og Mackenzie,  en acro danser
Christi Lukasiak er mor til Chloe  
Holly Frazier er mor til Nia  
Jill Vertes er mor til Kendall   
Kira Girard er mor til Kalani
Leslie Ackerman er mor til Payton
Kelly Hyland er mor til Brooke og Paige.
Cathy Nesbitt-Stein er mor til Vivi-Anne.

Referencer

Eksterne henvisninger 
 
 Den officielle hjemmeside
 Abby Lee Dance Company website

Amerikanske tv-serier fra 2010'erne
Realityshows fra USA
Dansekonkurrence tv-show
Tv-programmer fra Lifetime
Erik Johnstad-Møller

Svend Erik Johnstad-Møller (26. april 1894 på Tunegaard ved Hedehusene – 9. januar 1982 i Vangede) var en dansk officer og modstandsmand. Fra 1948 til 1959 var han den første chef for Hjemmeværnet.

Karriere og modstandsarbejde 
Han var søn af proprietær Niels Møller (1860-1951) og Agnes Amalie Johnstad (1868-1922) og tog realeksamen fra Roskilde Katedralskole. Han gennemførte Hærens Officersskole, blev premierløjtnant 1915 og fik specialuddannelse som skydelærer og i generalstabstjeneste. Johnstad-Møller var adjudant ved 1. Generalkommando og senere ved Generalkommandoen 1922-29, blev kaptajn 1929 og forsat til 2. bataljon i Tønder, var souschef ved Generalkommandoen og senere ved Generalstabens kommandoafdeling 1931-35, var kommandant for den nyetablerede Søgårdlejr 1935-38 og var samtidig stifter af og formand for Andelsselskabet Søgaardhus, som skulle bevare denne ejendom på danske hænder. Han kom i 1938 til 7. regiment, var på tjenesteophold i den franske hær 1939 og blev oberstløjtnant og chef for 2. bataljon 1940.

Efter angrebet på den danske hær i august 1943 gik Johnstad-Møller ind i det illegale arbejde og stod for arbejdet med at organisere og bevæbne modstandsbevægelsen i Jylland og på Fyn. I maj 1944 blev han taget af tyskerne, blev sendt til Frøslevlejren og derfra til Neuengamme, hvor han var fange fra 13. marts 1945 til 19. april 1945.

Efter krigen blev Johnstad-Møller oberst og chef for 3. regiment 1945, og 1948 blev han chef og generalinspektør for Hjemmeværnet (som først formelt blev oprettet 1. april 1949). 1951 blev han forfremmet til generalmajor og fik afsked fra Hæren 1959. Han var medredaktør af værket Danmarks Hær.

Hæder og tillidshverv 
Johnstad-Møller blev Ridder af Dannebrogordenen 1935, Dannebrogsmand 1946, Kommandør af 2. grad 1950 og af 1. grad 1953 og var dekoreret med en lang række udenlandske ordener. Han var medlem af forskellige udvalg og bestyrelser inden for jagt- og hundesport. Han var også i begrænset omfang involveret i Det Konservative Folkeparti.

Ægteskaber 
 Han blev gift første gang 23. december 1917 i Nødebo Kirke med Karen Marie Baggesen (14. oktober 1892 i Helsingør - 16. januar 1972 på Frederiksberg). Ægteskabet blev opløst 1941.
 Anden gang ægtede han 15. juni 1941 i Kastelskirken Karen Margrethe Lunn (10. maj 1892 på Frederiksberg - 14. november 1981 i Hellerup), datter af højesteretsdommer Villars Hilmar Lunn (1855-1931) og Ida Louise Pouline Bech (1866-1942) og gift første gang 1913 med postmester Jørgen Frederik Lichtenberg Wolff (1886-1960; ægteskab opløst 1941).

Han er begravet på Frederiksberg Ældre Kirkegård.

Der findes et portrætmaleri af Mary E. Havning fra 1959 (Hjemmeværnets hovedkvarter i Kastellet) og et fotografi (Frihedsmuseet).

Kilder 
 
 Kraks Blå Bog 1974

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Generaler i Hjemmeværnet
Kommandører af 1. grad af Dannebrog
Ofre for nazismen fra Danmark
Medlemmer af militærgrupper
Danskere i 1900-tallet
Politikere fra Det Konservative Folkeparti
Mølledammene (Flensborg)

Mølledammene (på tysk Mühlenteiche) var to søer beliggende i Flensborg i Sydslesvig (nu Nordtyskland, før 1864 Slesvig, Danmark), opdæmmet af den i Flensborg Fjord udmundende Skærbæk. Søerne var beliggende udmiddelbart syd for det centrale Flensborg ved Flensborg Kloster. Stien Munketoft opdelte Mølledammene i den Store (nordøst for banegården) og den Lille Mølledam (omkring det Tyske Hus). Med bygningen af jernbanestrækningen blev den Lille Mølledam igen delt i to dele. 

Mølledammene leverede vand og dermed energi til byens vandmøller. Den store Mølledam markerede endnu omkring 1890 grænsen af byens sluttede bebyggelse mod syd. I 1875 blev der umiddelbart nord for den Store Mølledam oprettet byens nye navigationsskole. Fra 1880 førte med Valentin Allé en vandresti omkring den Store Mølledam. I 1888 blev bryggeriet opført ved Slesviggade vest for Mølledammen. 

I nordvest grænsede dammene til bymarken Rude, i nordøst til Fiskergaarden og Hulvejene. Senere blev dammene opfyldt og overbygget. Resterne af Store Mølledam findes i dag lidt gemt syd for banegården.

Litteratur
 [http://www.shz.de/lokales/flensburger-tageblatt/der-kleine-bruder-der-muehlenteiche-id3350631.html Flensburger Tageblatt: Der kleine Bruder der Mühlenteiche ']
 G.L. Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930''. Flensborg 2009.

Lokaliteter i Flensborg
United States Naval Special Warfare Command

United States Naval Special Warfare Command også kaldet NAVSPECWARCOM, NAVSOC og NWSC. Dette er en af de fem komponenter i United States Special Operations Command.

Eksterne henvisninger 

United States Navy
Warrior Sports

Warrior Sports er en amerikansk producent af sportstøj og sportsudstyr under varemærket Warrior. Warrior Sports er leverandør af sportsudstyr til sportsgrene som lacrosse, hockey og fodbold. Warrior har hovedsæde i Warren. Warrior Sports blev grundlagt i 1992 af den tidligere lacrossespiller David Morrow. I 2004 blev virksomheden købt af New Balance. I 2011 begyndte de at fokusere på Europa, hvor de også skrev kontrakt med Liverpool F.C..

Eksterne henvisninger 

Officiel hjemmeside

Sportsudstyrsproducenter fra USA
Beklædningsvirksomheder fra USA
Hotel Saxkjøbing

Hotel Saxkjøbing er et hotel og restaurant i købstaden Sakskøbing på Lolland. Bygningen er fra omkring 1800 og blev fredet i 1964. Hotel Saxkjøbing har siden 2006 været ejet og drevet af kokken og iværksætteren Claus Meyer.

Restauranten lægger særlig vægt på lokale råvarer og husmandskost. Hvert år til Sydhavsøernes Frugtfestival bliver der afholdt middag på hotellet.

Historie 

Bygningerne som huser Hotel Saxkjøbing blev bygget omkring år 1800, og den blev i 1835 "Kgl. Priviligeret Kro". I 1897 indviede man en ny teatersal ved siden af den eksisterende bygning, hvor man siden afholdt både koncerter og revyer. Saxkjøbing Theater blev drevet frem til 1968, hvor salen blev inddraget i hotellet.

Sidefløjen til hovedbygningen, hvor der oprindeligt var stald, blev i 1950'erne ombygget til krostue.

I 1970'erne blev hotellet udbygget med to selskabslokaler og en lejlighed til dem, der drev hotellet. På dette tidspunkt var der 18 fuldtidsansatte. I 1980'erne gik det tilbage for både byen og hotellet, og det blev omdannet til asylcenter og inventaret blev solgt. I 1990'erne åbnede man atter hotel og restaurant, men restauranten måtte lukke igen, mens hotellet fortsatte.

I 2006 købte Claus Meyer, Carl Jones og Erwin Lauterbach Hotel Saxkjøbing med plan om at genåbne restauranten med fokus på lokale råvarer. Jones startede som direktør og køkkenchef, men blev i efteråret 2008 erstattet af Susanne Suhr Andersen som direktør, og der blev også ansat en ny køkkenchef. Han modtog i 2008 Det Danske Gastronomiske Akademis æresdiplom for initiativet med hotellet. Jones solgte sin andel til de to tilbageværende ejere ved årsskiftet 2008/2009, og Lauterbach forlod stedet i november 2009 således at Meyer blev eneejer. Forretningsmanden Ebbe Frahm blev medejer af hotellet i 2010. I 2011 gav hotellet et underskud på 1,9 mio. kr.

En anmelder fra Politiken roste i foråret 2015 stemningen og restauranten, mens betjeningen og morgenmaden blev kritiseret, bl.a. fordi udvalget til sidstnævnte var "en anelse simpelt – for simpelt".

Galleri

Referencer

Eksterne henvisninger 

 Hotel Saxkjøbings officielle hjemmeside

Sakskøbing
Saxkjøbing
Fredede bygninger, konstruktioner og anlæg i Guldborgsund Kommune
Kroer i Danmark
Bindingsværksbygninger i Danmark
IAM Cycling

IAM Cycling var et schweizisk UCI World Tour-cykelhold, der eksisterede fra 2013-2016. Hovedsponsoren var IAM, et schweizisk firma, der står for forvaltning af pensionsfonde.

Sæsoner

2016

2015 

Ophørte cykelhold fra Schweiz
Generaliseret koordinat

Et generaliseret eller konjugeret koordinat er en fysisk størrelse, som kan bruges til at beskrive et system. Koordinatet kan fx være en rumlig afstand x, men kan også være en vinkel eller noget mere abstrakt, hvoraf det generaliserede kommer. Konceptet er vigtigt, idet det giver flere muligheder for at beskrive et system, og man kan dermed vælge den mest fordelagtige.

Et simpelt eksempel ville være et svingende pendul med en masse m i et tyngdefelt. Hvis loddet svinger i et xy-plan, kan massens position beskrives ud fra x- og y-koordinaten, men det er simplere at beskrive med vinklen af udsvinget samt afstanden til origo. Det ses, at der stadig er to koordinater, men afstanden til origo kan blot sættes til at være en konstant, hvorfor kun ét koordinat varierer.

Når det generaliserede koordinat afledes mht. tiden, fås den generaliserede hastighed, hvilket igen kan bruges til at definere en generaliseret impuls og generaliseret kraft.

Analytisk mekanik
Flightradar24

Flightradar24 er en internetbaseret service, som viser fly-informationer i realtid på et kort. Dette omfatter flyruter, oprindelser og destinationer, flight-numre, flytyper, positioner, flyvehøjder, retninger og hastigheder. Den kan også vise tidsforskudte gentagelser af tidligere ruter og historiske flydata sorteret efter luftfartsselskab, flytype, område eller lufthavn. Den sammenstiller data fra flere kilder, men udenfor USA mest fra  crowdsourced indsamling af informationer fra frivillige udstyret med ADS-B(en)-modtagere. Flightradar24 blev etableret i 2007 af den svenske virksomhed Svenska Resenätverket AB, og er tilgængelig via dets hjemmeside eller  mobile enheder.

Eksterne henvisninger 
 Officiel hjemmeside

Referencer 

Websteder
Etableret i 2007
Eileen Ford

Eileen Ford (født Otte den 25. marts 1922, død 9. juli 2014) var en amerikansk modelbureau direktør og stiftede, i 1946, sammen med sin mand, Gerard "Jerry" Ford af Ford Models, et af de tidligste og internationalt bedst kendte modelbureauer i verden.

Eksterne henvisninger 
 
 Ford Models 

Personer fra New Jersey
Erhvervsfolk fra USA
Midtangel

Midtangel (dansk) eller Mittelangeln (tysk) betegner følgende relaterede administrative enheder på halvøen Angel i den nordlige del af den tyske delstat Slesvig-Holsten: 
 Amt Midtangel, et amt (eller kommunesamarbejde) bestående af kommunerne Midtangel, Sørup og Snarup-Tumby 
 Midtangel Kommune (), en kommune i Amt Midtangel

Eksterne henvisninger
Canadian River

The Canadian River (Pawnee: Kícpahat ) er den længste  biflod til Arkansas River. Den har udspring i Colorado, på østsiden af Sangre de Cristo Mountains, 2.900 moh.  , helt nede ved grænsen til New Mexico. Canadian løber efter kun  2,5 km ind i New Mexico, derefter gennem «Texas Panhandle» og mesteparten af det centrale Oklahoma, i alt 1.458 km. Afvandingsområdet er på 122.701 km². Den største biflod er North Canadian River.

Næsten helt nederst er den opdæmmet, hvor reservoiret Eufeula Lake på 410 km² er dens største sø overhodet.

Se også
Vandløb i USA

Eksterne kilder/henvisninger 

Vandløb i Colorado
Vandløb i New Mexico
Vandløb i Texas
Vandløb i Oklahoma
Georg Linde

Georg Linde er navnet på flere personer:

 Georg Linde (officer) (1787-1847) – dansk officer og kammerherre
 Georg Linde (overintendant) (1850-1922) – dansk overintendant
 Georg Linde (læge) (1852-1936) – dansk læge (Georg Putscher Linde)
Georg Linde (officer)

Georg Linde (23. marts 1787 i København – 12. januar 1847 sammesteds) var en dansk officer og kammerherre, bror til Johan Gabriel Linde og far til A.C.P. Linde.

Han var søn af zahlkasserer, virkelig etatsråd Conrad Daniel Linde (1754-1826) og blev 1804 sekondløjtnant i Artillerikorpset, 1808 premierløjtnant, lærer og kadetofficer ved Artillerikadetinstituttet og 1812 også lærer ved Landkadetkorpset. 1813 blev han stabskaptajn. Han blev i 1820 forstander for Artillerikadetinstituttet. 1828 blev han karakteriseret major og kommandør for Artillerikadetinstituttet, blev 1830 oberstløjtnant à la suite og var chef for Landkadetkorpset fra 1831 til 1846. 1842 var Linde blevet udnævnt til oberst.

Fra 1831 til 1835 var den fremtidige konge, hertug Christian (IX) i huset hos Georg Linde. Linde blev 1824 Ridder af Dannebrogordenen, 1826 Dannebrogsmand, 1836 Kommandør af Dannebrog og 1840 kammerherre.

Linde ægtede 1814 Karen Rothe (24. marts 1792 i København - 18. marts 1876 sammesteds), datter af gehejmekonferensråd Andreas Bjørn Rothe.

Kilder 
 Sofus Elvius, H.R. Hiort-Lorenzen, Theodor Hauch-Fausbøll: Danske patriciske Slægter, bind 2, København: V. Tryde 1911.
 Thomas Hansen Erslew: Almindeligt Forfatter-Lexicon for Kongeriget Danmark med tilhørende Bilande fra 1814.

Artilleriofficerer fra Danmark
Kammerherrer fra Danmark
Danskere i 1800-tallet
Kommandører af 1. grad af Dannebrog
Personer fra København
Club América

Club de Fútbol América S.A. de C.V (også kendt som Club América eller bare América) er en mexicansk fodboldklub fra hovedstaden Mexico City. Klubben spiller i landets bedste liga, Liga MX, og har hjemmebane på stadionet Estadio Azteca. Klubben blev grundlagt den 12. oktober 1916, og har siden da vundet 11 mesterskaber, fem pokaltitler og fem udgaver af CONCACAF Champions League.

Américas største rivaler er Guadalajara-klubben, Chivas.

Titler 
 Liga MX (11): 1966, 1971, 1976, 1984, 1985 (1), 1985 (2), 1988, 1989, Verano 2002, Clausura 2005, Clausura 2013

 Copa México (5): 1954, 1955, 1964, 1965, 1974

 CONCACAF Champions League (5): 1977, 1987, 1990, 1992, 2006

 Copa Interamericana (2): 1978, 1990

Kendte spillere

Eksterne henvisninger 

 Officiel hjemmeside

Fodboldklubber i Mexico
Etableret i 1916
Mexico City